Die wêreld in foto’s – 13 November 2019 | Maroela Media
Hindoe-priesters draai tradisionele olielampe in sirkelbewegings tydens hul oggendritueel langs die Ganges-rivier in Varanasi, Indië. Varanasi is een van die oudste stede ter wêreld waar miljoene Hindoe-pelgrims jaarliks vergader. (Foto: Rajesh Kumar Singh, AP)
Rampbestuurspanne is gister in New Hanover naby Pietermaritzburg ontplooi waar ŉ tornado verwoesting in die gebied gesaai het. (Foto: ANA)
Pous Franciskus glimlag by sy aankoms op die St. Petrus-plein in die Vatikaan vir sy weeklikse oudiënsie. Hy het in sy rede onder meer die kwessie van antisemitisme aangeraak. (Foto: Gregorio Borgia, AP)
ŉ Siriese man, bekend as Hassan F (tweede van regs), word deur polisiebeamptes begelei na die hof in Boedapest, Hongarye. Volgens aanklaers was dié 27-jarige man aandadig aan die onthoofding van ŉ godsdienstige leier in Al-Sukhnah in die Homs-provinsie in Sirië. Hy was glo ook betrokke by die moord op 25 minstens mense. (Foto: Zsolt Szigetvary, AP)
Vloedwater in die St. Markus-basilika in Venesië. Dinsdagmiddag laat het hooggety die 187 cm-merk op die oorstroomde St. Markus-plein in dié Italiaanse stad bereik. Meer as 85% van die stad was oorstroom. Die hoogste vlak wat nóg aangeteken is, was 194 cm tydens die oorstroming in 1966. (Foto: Luca Bruno, AP)
Dis nou sleg van Venesië en ons vlieg juis eerskomende Vrydag soontoe vir my man se verjaarsdag op 17 November 2019.
Bertie · 1 maand gelede
Dankie vir pragtige foto’s en inligting – ek leer baie!